
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. november 9-én tartandó munkaterv szerinti ülésére

6. napirendhez

Tárgy: A Képviselő-testület SZMSZ-ének módosítása
Tisztelt Képviselő-testület!

Ugyanezen ülésünkön tárgyaljuk a Képviselő-testület 2012. évi munkatervét, ennek kapcsán merült fel az ülések időpontjának megváltoztatása. 

Jelenleg az SZMSZ-ünk úgy rendelkezik, hogy „az ülések lehetőség szerint minden hónap második csütörtökén 18.00 órától kerülnek megtartásra.”  
Ezzel kapcsolatosan két módosítási javaslat merült fel. Egyrészt szóba került az ülések időpontjának korábbra, 17 órára történő áttétele, másrészt jegyzőasszony havonként változó időpontban jelentkező, de mindig szerda-csütörtök-péntekre eső elfoglaltsága miatt az lenne a javaslatunk, hogy a képviselő-testületi üléseket rendre a hónap 15. napját megelőző kedden tartsuk, közvetlenül az ESZB ülése után. 
A bizottsági ülések változatlan időpontokban maradnának.
Kérem a tisztelt Képviselő-testületet, hogy amennyiben a tervezett változtatást elfogadhatónak tartja, úgy az döntsön az SZMSZ előterjesztett módosításáról. 

Sülysáp, 2011. november 3.



Horinka László s.k.


polgármester 
Sülysáp Nagyközség Önkormányzata Képviselő-testületének

…/2011. (…) önkormányzati rendelete

a Szervezeti és Működési Szabályzatáról szóló 

14/2009. (XII.22.) önkormányzati rendelet módosításáról

Sülysáp Nagyközség Önkormányzatának Képviselő-testülete az Alkotmány 44/A. § (2) bekezdésével, a helyi önkormányzatokról szóló 1990. évi LXV. törvény 9. § (1) és 16. § (1) bekezdésével kapott felhatalmazás alapján a következőket rendeli el:

A Sülysáp Nagyközség Önkormányzata Képviselő-testületének Szervezeti és Működési Szabályzatáról szóló 14/2009. (XII. 22.) önkormányzati rendelet 12. § 1) bekezdésében a „minden hónap második csütörtökén 18.00” szövegrész helyébe „a hónap 15. napjára eső vagy azt közvetlenül megelőző kedden 17” szövegrész lép.
E rendelet 2012. január 1-jén lép hatályba.

Sülysáp, 2011. november 4.

Horinka László
Tóth Krisztina 

Kihirdetési záradék

Ez a rendelet a mai napon kihirdetésre került.

Sülysáp, 2011. november …


Tóth Krisztina



jegyző

